Ain't Your Mama

"***Ain't Your Mama***" iyâ arèya laghu sè èrekkam bi' panyanyi Amèrika Jennifer Lopez. Laghu rèya ètolès bi' Meghan Trainor, Theron Thomas, Jacob Kasher Hindlin, Gamal "Lunchmoney" Lewis, Henry "Cirkut" Walter, bân Dr. Luke, sabântara ghâbâyna èkalako bi' ḍuwâ' orèng ḍi-buḍi. Lagghu pop kalabân pangaro mosèk reggae, dancehall, bân Latin, lagu rèya anḍi' perkusi, drum, synth minimal, bân beat Latin mènangka instrumentasi otama. Sacara lirik, "*Ain't Your Mama*" ngaongga'aghi tema pemberdayaan binè', è dimma protagonis ta' bhâkal narèma pasangan sè parlo èpèyara.

Laghu rèya èrilis è tangghâl 7 April 2016, bi'Epic Records. Maskeya napa' ka sapolo tanggâ laghu rekor è bhân-sabbhân naghâra, bân narèma sertifikasi Diamond è Prancis bân Polandia, napa' ka nomer 76 è Amèrika Serikat. Video musik sè èserrèng, sè èsutradarai bi' Cameron Duddy, èrilis è tangghâl 6 Mèi 2016. Video rèya ètampilaghi Lopez sè è bâbinè'an è pan-bârâmpan dekade kaangghuy nojjhu dâ' gerakan feminis gelombang kaḍuwâ'.

## Latar belakang
Samarèna ennem taon kaluwar ḍâri label Epic Records bâb Sony Music Entertainment, Lopez ngabâri jhâ' abâli polè è Maret 2016, kalabân nanḍatanganè kasepakatan multi-album bi' label kasèbbhut. Lopez la makalowar ḍuwâ' album è bâbâna Universal Music Group, Love? (2011) lèbât Island Records bân AKA (2014) lèbât Capitol Records. Perpa'na ngerja'aghi musik è Las Vegaz, Lopez ngamale jhâ'bhâkal arilis laghu anyar: " Sèngko' la marè ngerja'aghi musik salama pan-bârâmpan bulân bingkengan, bân bhâkal marilis sasoato"."Ain't Your Mama" rèya single ḍâ'-aḍâ' sè èrilis Lopez sajjhâk tandatangan polè bi' Epic, bân awwâlla èkarep bhâkal èmolaè sabellunna album studio sè kapèng sanga'. Co-writer Meghan Trainor, sè ngerem SMS ka Lopez bhâb laghu, ngoca', "Sèngko' ngirem ka Lopez bân ngoca', "Apa bâ'na senneng ka laghu rèya?" bân Lopez ngoca', "Sèngko' senneng ka laguna, tang ana' senneng ka laguna kèya—tang ana' nyoro sèngko' nyettèl laghu rÈya pan-bârempan kalè dhâddhi sèngko' tao jhâ' laghu rèya èkennal bânnya' orèng. Bilè sèngko' sè molaè arekkam?" dhâddhi sèngko' langsong ngoca' , "Bile'e bhâi sabisana bâ'na"". Lopez ngaghâmbhâraghi konsep è buḍina "Ain't Your Mama" dhâddhi "cè' ngandhâllaghina", bân ajellassaghi: "Rèng-orèng sè anḍi' *kecenderungan* rèya, saellana rèng-orèng rowa senneng ka bâ'na è awwâl bân bâ'na bâbinè' sè palèng kowat è bhumè, bân pas ro-moro, akadhi, "Oke... è dimma kakananna sèngko'?" akadhi, "Apa!? Bâ'na aghâjâ'â ka sèngko'? Nyingghâ! Apa sè èlakonè bâ'na satèya?"

## Komposisi
"Ain't Your Mama" laghu pop. Ètolès bi' Meghan Trainor, Theron Thomas, Jacob Kasher Hindlin, Gamal "Lunchmoney" Lewis, Henry Walter, bân Lukasz Gottwald. Èghâbây bi' Cirkut bân Dr. Luke, kalabân Trainor kèya nyadiya'aghi vokal latar. Ghâbâyna laghu rèya anḍi'perkusi, drum, synth minimal, bân "beat Latin sè èayun è cethagga, èayun è pinggul," kalabân alur reggae. Metorot Hugh McIntyre ḍâri Forbes, "laghu rèya anḍi' bingkèng Latèn sè sakoni', sè taḍâ' orèng sè lebbi beccè', sanajjân ta' talèbât fokus ḍâ' sèttong sowara tartanto, mala lebbi condong ḍâ' 40 hits tèngghi umumma." Sara Geffen ḍâri MTV News ngajhâri jhâ' rowa "minimalis tapè optimis," ècatet jhâ' sowara Lopez anḍi' "panggung tengnga." Sacara lirik, laghu rèya "araya'aghi bhâbinè' sè mandiri bân ta' bhâkal èpèyara ghâbây pasangan sè parlo èpèyara," dhâddhi Lopez "mèyara pasanganna polana ta' aberri' dhurrun ḍâ' hubunganna." Rap-Up ètanḍâi single reya mènangka "bengal." Laghu rèya anḍi' lirik akadhi "Bâ'na ta' bhâkal massa' saarè bhântèng, bulâ bhunten emma'na ba'na" bân "Bâ'na ta' bhâkal nyassa kalambina, bulâ bhunten emma'na ba'na... Bila be'na cè' nyamanna, polana sèngko' talèbât beccè' ghâbây jârèya." Entertainment Weekly nyebbhut "laghu kebangsaan sè araya'aghi kamardhika'anna bân ta' sennengnga ḍâ' pasangan sè talèbât aghântong."

## Daftar lagu
**Unduhan digital/streaming**

# "Ain't Your Mama" – 3:38

**CD single**

# "Ain't Your Mama" – 3:38
# "Ain't Your Mama" (instrumental) – 3:32

## Chart
### Chart Akhir Tahun

## Sombher